বাড়ছে গরম, ভূস্বর্গে ভিড় জমাচ্ছেন পর্যটকরা

ওয়েব ডেস্ক: সমগ্র উত্তর ভারতে (North India) ক্রমশ চড়ছে তাপমাত্রার পারদ। শীতের আমেজ পেতে তাই পর্যটকরা ভিড় জমাচ্ছেন কাশ্মীর উপত্যকায় (Kashmir Valley)। শুক্রবার ১২ এপ্রিলে ডাল লেক সহ কাশ্মীরের বিভিন্ন জায়গায় দেখা গেল পর্যটকের আনাগোনা। ডাল লেকে (Dal Lake) শিকারায় চড়ে নৈসর্গিক পরিবেশ করছেন বহু পর্যটক। গ্রেটার নয়ডা (Greater Noida) থেকে আসা এক পর্যটক এক আন্তর্জাতিক সংবাদসংস্থাকে জানালেন, “আবহাওয়া অত্যন্ত মনোরম। প্রত্যেকেরই জীবনে অন্তত একবার কাশ্মীরে আসা উচিত। কী সুন্দর জায়গা। আমরা শিকারায় চড়ে ডাল লেকে ভ্রমণ করেছি।”

আরও পড়ুন: ৯১ বছরের বৃদ্ধের বিরুদ্ধে পরকীয়ার অভিযোগ, কী বলল আদালত?

কাশ্মীর ভ্রমণের এক অবিচ্ছেদ্য অংশ হল ডাল লেকের শিকারায় (Shikara) চড়া। কিছু কিছু শিকারা এক একটা হাউসবোট, অর্থাৎ সেখানেই আপনি এক দু’দিন কাটিয়ে দিতে পারবেন। এছাড়াও রয়েছে গুলমার্গ, খিলেনমার্গ, পহেলগাম, কুপওয়ারা। কাশ্মীরের সৌন্দর্য এমনই যে জঙ্গি হানার আশঙ্কা থাকা সত্ত্বেও সেখানে ভিড় জমান সারা ভারতের মানুষ। এমনি এমনি একে ভূস্বর্গ বলা হয়?

দেখুন অন্য খবর: